wannaphong/clean_thaiwikipedia huggingface dataset:
# หวงยี่หลาง
หวงยี่หลาง  หรือ โทนี่ หว่อง เป็นนักวาดการ์ตูนชาวฮ่องกงHong Kong's King of Comics  Giant RobotBatman: Hong Kong  at DC  เกิดเมื่อวันที่ 27 มีนาคม พ.ศ. 2493  ที่เมืองเจียงเหมิน มณฑลกวางตุ้ง ประเทศจีนhttp://www.ivan-ho.com/yuklong/main.htmlhttp://info.gotomanager.com/news/details.aspx?id=10281 โทนี่ หว่อง จอมยุทธ์การ์ตูน

 ผลงาน http://www.ivan-ho.com/yuklong/70s/the70s.htm http://www.ivan-ho.com/yuklong/90s/the90s.htm
 จอมคนแผ่นดินเดือด  เป็นผู้ดูแลการผลิต
 ดราก้อนแมน (DRAGONMAN EPISODE : I)
 ตำนานจักรพรรดิ จูหยวนจางจอมจักรพรรดิ (LEGEND OF AN EMPEROR 6) 
 ตำนานจักรพรรดิ ฉบับจีฟา  (LEGEND OF AN EMPEROR EPISODE I)
 ตำนานจักรพรรดิ มังกรราชวงศ์ถัง    (LEGEND OF EMPEROR II)
 ตำนานจักรพรรดิ สามก๊ก (LEGEND OF AN EMPEROR 7)
 ตำนานจักรพรรดิ อภินิหารฝ่ามือยูไล  (LEGEND OF AN EMPEROR V) 
 เทพเพลิงเมฆา ภาค 1  
 เทพเพลิงเมฆา ภาค 2  
 นักสู้คะนองศึก   
 ผู้กล้าพญายม มือปราบพญายม ภาคพิเศษ   
 ฝ่ามือเทพยูไล หลงเจี้ยนเฟย
 ฝ่ามือยูไล ภาคยอดยุทธ์ฟ้าประทาน
 มังกรคู่สู้สิบทิศ
 มังกรทลายฟ้า
 มังกรหยก จอมยุทธ์ล่าอินทรี    (The Eagle Shooting Heroes)
 ยิปมัน ยอดกังฟูสู้ยิบตา     
 ศึกเทพศาสตรา (MAGIC WEAPON)  
 ศึกเทพศาสตรา เดชผลึกฟ้า 5 วิถี (Magic Weapon 3)
 ศึกเทพศาสตรา เดชผลึกฟ้า 5 วิถี 2 (Magic Weapon 3.5)
 ศึกเทพศาสตรา ภาคกำเนิดเทพศาสตรา  
 ศึกเทพศาสตราแค้นศาสตราจอมราชันย์
 ศึกลำน้ำเลือด    (LEGEND OF AN EMPEROR III) 
 สำนักพยัคฆ์มังกร (Dragon Tiger Gate)
 เสือมังกร 5 ภพ    
 เสือมังกร 5 ภพ V
 เสือมังกร5ภพ W  
 หน่วยรบพิทักษ์จักรวาล  (GALAXY PRIDE)
 หวังฟงเหลย อสูรคลั่งหมัดปีศาจ
 หวังเสี่ยวหลง ไอ้หนุ่มมังกรอหังการ
 เฮ้งบ่อกี้ จอมยุทธ์พยัคฆ์หมัดเมา
# สำนักพยัคฆ์มังกร
สำนักพยัคฆ์มังกร  เป็นการ์ตูนจีนกำลังภายใน อีกหนึ่งผลงานของหวงยี่หลาง ในส่วนแต่งเรื่องและเขียนภาพโดย ซิวฝูหลง เริ่มตีพิมพ์ครั้งแรกเมื่อ พ.ศ. 2513 ในขณะนั้นมีความยาวเพียง 4 เล่มเท่านั้น ภายหลังมีการแต่งเรื่องใหม่และขยายความขึ้นในช่วงปี พ.ศ. 2542 ซึ่งในปัจจุบันยังคงจัดพิมพ์อย่างต่อเนื่อง

มีผู้คนวิจารณ์ถึงภาพความรุนแรงที่ปรากฏในการ์ตูนรวมถึงเรื่องอื่นที่คล้ายกัน ส่งผลให้มีการประกาศกฎหมาย และมีการลดเนื้อหาที่รุนแรงในฉบับการ์ตูนจีนPilcher, Tim and Brad Brooks. (Foreword: Dave Gibbons). The Essential Guide to World Comics. Collins and Brown. 2005. 129-130. หลังจากพ.ศ. 2534 การ์ตูนชุดดังกล่าวได้มีการเขียนโดยศิลปินท่านอื่นแทนหวงยี่หลาง

เนื้อเรื่องหลัก
หวังเสี่ยวหู่ ไปตอแยกับมาเฟีย ลูกน้องลัทธิโลซา จึงเข้าไปเกี่ยวข้องกับวังวนการทำลายล้างจากประมุขเทพเพลิงเมฆา ทำให้บังเอิญไปพบกับหวังไห่เจียว ผู้เป็นอาซึ่งเป็นเจ้าสำนักหมัดปีศาจที่เกาหลี เลยทำให้ไปข้องเกี่ยวกับพรรคบัวขาว ซึ่งภายหลัง หวังเสี่ยวหู่พบว่า หวังฝูหู่ พ่อของตน เป็นเทพจันทราของพรรคบัวขาว เลยต้องช่วยพรรคบัวขาวต่อสู้กับอิทธิพลของพรรคโลซา และพรรคโสมของเกาหลี ภายหลัง ลัทธิโลซาได้ยืมกำลังพรรคเสียดฟ้าจากประเทศไทย และพรรคดึกดำบรรพ์จากประเทศไทย มาร่วมต่อต้านพรรคบัวขาว หวังเสี่ยวหู่ตายในเหตุการณ์นั้น 

รายชื่อตอน

ตัวละคร

 เพลงยุทธ์ที่ปรากฏในเรื่อง และภาคเสริม 
 คัมภีร์เปลี่ยนเส้นเอ็น
 พลังระฆังทอง
 คัมภีร์ล้างกระดูก
 พลังกุมารทอง
 เพลงดาบไร้ลักษณ์
 เพลงเตะไร้ลักษณ์
 พลังราชันย์
 เพลงเตะฟ้าชำรุด
 ฝ่ามือน้ำแข็ง
 เพลงกระบองวังมังกร
 เพลงกระบองแสวงพ่าย
 เทพพลังมี่จง
 กรงเล็บ7สังหาร
 พลังเพลิงน้ำแข็งสวรรค์
 คัมภีร์เก้าเมฆา
 เทพพลังเกราะทอง
 พลังกระดูกเหล็ก
 พลังทองเหลือง
 คัมภีร์จักรวาลสะท้านฟ้า ขั้นที 1-39
 คัมภีร์ผานกู่สะท้านฟ้า ขั้นที 1-39
 คัมภีร์ฝูอี้ถามฟ้า ขั้นที 1-39
 คัมภีร์พรต
 18 ฝ่ามือพิชิตมังกร
 ไม้ตีสุนัข
 18 เพลงเตะพิชิตมังกร
 คัมภีร์มารนพเก้า
 คัมภีร์เก้าสุริยัน
 เพลงเตะสายฟ้า
 ฝ่ามือยูไล 9 กระบวนท่า
 คัมภีร์สุริยัน 13 ชีพจร
 คัมภีร์ยมภพ
 คัมภีร์สาวหยก
 มหาเวทย์ดูดดาว
 ดรรชนีกระบี่หกชีพจร
 คัมภีร์หมื่นพิษ
 พลังเก้ามรณะ
 กรงเล็บสลักกระดูก
 เคล็ดวิชากระบี่สายฟ้าม่วง
 พลังไทเก๊ก เคล็ดวิชาประกอบด้วย ผนึกนอกใน ผนึกกายใจ ผนึกฟ้าพิภพแยกเป็นเบื้องบนและเบื้องล่าง
 เพลงกระบี่ดอกหิมะ เคล็ดวิชาประกอบด้วย หิมะต้องใบหน้า ดอกเหมยเบ่งบาน หิมะโปรยทั่วทิศ ดอกเหมยห้ากลีบ หิมะเดิอนหก เจ็ดดาวล้อมเดือน ฝนหิมะแปดทิศ กระบี่หิมะเก้าฟ้า
 เพลงฝ่ามือแปดทิศ เคล็ดวิชาประกอบด้วย คลื่นพิโรธ คลื่นเสียดฟ้า นุนซับวารี คีรีดั่งคลื่นยักษ์ สองเซียนเด่นล้ำ
 เวทย์อัศดง เคล็ดวิชาประกอบด้วย สะบั้นเหล็กสะบั้นบูรพา ดับวิถีสาดน้ำกร่อนศิลา สะบั้นมรสุมสะบั้นพันดาบ สะบั้นธาร
 เวทย์ใจพิฆาต เคล็ดวิชาประกอบด้วย จักรพิฆาต สายฟ้าพิฆาต ทมิฬพิฆาต ดาบพิฆาต ฝนพิฆาต อัสนีพิฆาต
 เพลงเตะราชันย์
 บังคับกระบี่โบยบิน
 ดรรชนีเอกสุริยัน
 เพลงเตะตระกูลเถี่ย
 พลังไหมฟ้า
 คัมภีร์คืนเยาว์
 พลังเพลิงน้ำแข็ง
 เคล็ดวิชาหกเทพ
 กรงเล็บบดกระดูก
# พระที่นั่งราชฤดี
พระที่นั่งราชฤดี ก่อสร้างขึ้นหลายครั้ง ตั้งอยู่ที่ชานชาลาทางด้านทิศตะวันออกของพระที่นั่งอมรินทรวินิจฉัย องค์แรก พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างเป็นที่ประทับว่าราชการ เป็นตึกอย่างฝรั่งสองชั้น ภายในโถงตอนกลางยกพื้นสูง มีพระแท่นองค์ประธานอยู่ระหว่างเสา มีประตูรับเสด็จขึ้น หมู่พระมหามณเฑียรจากพระที่นั่งองค์นี้ทางหอพระสุราลัยพิมาน โปรดเกล้าฯ ให้เป็นที่จัดแสดงสิ่งของนานาชาติ ส่งเข้ามาถวายมาเป็นพระราชไมตรีมาตั้งให้ทูตานุทูต พระราชอาคันตุกะ ตลอดจนข้าราชละอองธุลีพระบาทได้ชม ถือได้ว่าพระที่นั่งองค์นี้ เป็นต้นกำเนิดพิพิธภัณฑสถานแห่งแรกของไทย เมื่อสร้างพระที่นั่งประพาสพิพิธภัณฑ์ในพระอภิเนาว์นิเวศน์ จึงย้ายของไปไว้ที่พระที่นั่งประพาสพิพิธภัณฑ์แทน

เมื่อพระที่นั่งราชฤดีทรุดโทรมมาก พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้รื้อแล้วปลูกเป็นเก๋งจีน ครั้นเมื่อทรุดโทรมอีก จึงให้รื้อไป และนำนามพระที่นั่งที่ไปพระราชทานเป็นนามพระที่นั่งโถงในพระราชวังดุสิตแทน หลังจากนั้น พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างพระที่นั่งขึ้นใหม่ในบริเวณพระที่นั่งราชฤดีเดิม สำหรับสรงน้ำในพระราชพิธีต่าง ๆ พระราชทานนามว่า "พระที่นั่งจันทรทิพโยภาส" ต่อมา ได้มีประกาศพระบรมราชโองการ เมื่อวันที่ 2 เมษายน พ.ศ. 2466 ให้เปลี่ยนพระนามเป็น "พระที่นั่งราชฤดี" (ส่วนพระที่นั่งราชฤดีภายในพระราชวังดุสิต เปลี่ยนเป็น "ศาลาสำราญมุขมาตยา")ราชกิจจานุเบกษา, ประกาศ นามพระที่นั่ง (เปลี่ยนพระนามพระที่นั่งราชฤดี เป็น ศาลาสำราญมุขมาตยา พระที่นั่งสีตลาภิรมย์ เป็นศาลาวรสภาภิรมย์ และพระที่นั่งจันทรทิพโยภาส เป็น พระที่นั่งราชฤดี), เล่ม ๔๐, ตอน ๐ ก, ๑ เมษายน พ.ศ.๒๔๖๖, หน้า ๔  

พระที่นั่งราชฤดีมีลักษณะเป็นอาคารทรงไทยแบบพลับพลาตรีมุข เป็นพระที่นั่งโถง ยกพื้นสูง 70 เซนติเมตร ประดับช่อฟ้า ใบระกา หางหงส์ นาคสะดุ้งปิดอง หลังคามุงกระเบื้องดินเผาเคลือบสี หน้าบันเป็นไม้จำหลักลายรูปพระนารายณ์ทรงสุบรรณ มีกระหนกก้านขดหัวนาคเป็นลายประกอบบนพื้นกระจกสี มีชานยื่นเลยจากองค์พระที่นั่งสองด้าน ด้านเหนือเป็นที่สำหรับพระมหากษัตริยาธิราชเจ้าเสด็จฯ ออกทรงประกอบพิธีสังเวยเทพยดา ด้านทิศตะวันตกเป็นที่ตั้งแท่นสรงพระมูรธาภิเษกสนาน

ในรัชกาลที่ 9 เมื่อ พ.ศ. 2506 ทรงทำพิธีสรงมุรธาภิเษก ในพระราชพิธีเฉลิมพระชนมพรรษา 3 รอบ ณ พระที่นั่งราชฤดีองค์นี้
# พระที่นั่งสนามจันทร์
พระที่นั่งสนามจันทร์ ตั้งอยู่ทางทิศตะวันตกของพระที่นั่งอมรินทรวินิจฉัย พระบาทสมเด็จพระพุทธเลิศหล้านภาลัย โปรดเกล้าฯ ให้สร้างเป็นที่ประทับสำราญพระอริยาบถ ทรงงานช่างตามที่โปรดปรานเป็นนิจ บางครั้งเป็นที่เสด็จออกขุนนาง แทนการเสด็จออกที่พระที่นั่งอมรินทรวินิจฉัย เป็นสถานที่สำหรับกรมพระราชวังบวรสถานมงคล หรือวังหน้าประทับพักก่อนเข้าเฝ้าฯ ในห้องพระโรง เนื่องจากพระที่นั่งสนามจันทร์ ตั้งอยู่ทางทิศเหนือของหอพระธาตุมณเฑียร อันเป็นที่ประดิษฐานพระโกศพระบรมอัฐิ จึงโปรดเกล้าฯ ให้ตั้งเครื่องนมัสการ สำหรับถวายบังคมพระบรมอัฐิในการพระราชพิธีถือน้ำพระพิพัฒน์สัตยา ณ พระที่นั่งสนามจันทร์อีกแห่งหนึ่งด้วย 

พระบาทสมเด็จพระจอมเกล้าเจ้าอยู่หัว ทรงนับถือว่าพระที่นั่งองค์นี้ เสมือนพระแท่นราชบัลลังก์ในพระชนกนาถ จึงห้ามไม่ให้ผู้ที่ไม่มีกิจหน้าที่ขึ้นไปบนพระที่นั่งองค์นี้ ลักษณะเป็นพระที่นั่งพลับพลาโถงไม้ขนาดเล็ก ตั้งลอยอยู่กับพื้นที่ เคลื่อนย้ายได้ หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ ลงรักปิดทองประดับกระจก ในประธานขององค์พระที่นั่งยกพื้นสูง มีชานไม้รอบพื้นประธาน ไม้ที่ทำพื้นประธานขององค์พระที่นั่งเป็นไม้สักขนาดกว้างแผ่นเดียว มีสัดส่วนงดงาม ยักย้ายต่อกันไปทุกช่อง เฉพาะลายเพดานเขียนลายทอง เป็นลายดอกพุดตาลลก้านแย่งแบบต่าง ๆ กล่าวกันมาว่าเป็นฝีพระหัตถ์ของพระบาทสมเด็จพระพุทธเลิศหล้านภาลัย ด้านหลังพระที่นั่งสนามจันทร์ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างอ่างแก้วเอาไว้
# อูเอโนะ
thumb|การชมดอกซากูระในสวนอูเอโนะ
thumb|บึงชิโนบาซุ และหลังคาของหอเบ็นเต็นโด

อูเอโนะ   เป็นย่านที่ตั้งอยู่ในเขตไทโต กรุงโตเกียว ประเทศญี่ปุ่น ย่านนี้เป็นย่านที่มีชื่อเสียงจากการเป็นที่ตั้งของสถานีรถไฟอูเอโนะ  และสวนอูเอโนะ 

ย่านอูเอโนะยังเป็นที่ตั้งของสถานที่ทางวัฒนธรรมที่น่าชมอีกหลายแห่ง เช่น พิพิธภัณฑสถานแห่งชาติโตเกียว พิพิธภัณฑ์ศิลปะตะวันตกแห่งชาติ พิพิธภัณฑ์วิทยาศาสตร์แห่งชาติ และหอประชุมที่เป็นสถานที่จัดแสดงคอนเสิร์ตใหญ่ ๆ เป็นต้น

ย่านอูเอโนะมีวัดทางพุทธศาสนาในย่านนี้อีกหลายแห่ง เช่น หอเบ็นเต็นโด  ที่สร้างอุทิศให้เทพีเบ็นไซเต็ง  หรือพระสุรัสวดี ที่ทางญี่ปุ่นถือเป็นเทพีในพุทธศาสนา วันนี้ตั้งอยู่บนเกาะในบึงชิโนบาซุ  และวัดคันเอจิ  วัดสำคัญของรัฐบาลโชกุนโทกูงาวะในยุคเอโดะ วัดนี้มีเจดีย์ตั้งอยู่ในบริเวณของสวนอูเอโนะด้วย ในบริเวณใกล้กับวัดคันเอจิ มีศาลเจ้าโทโชงู  เป็นศาลเจ้าชินโตที่สร้างอุทิศแด่โทกูงาวะ อิเอยาซุ โชกุนผู้สถาปนารัฐบาลเอโดะ และเมืองเอโดะ (ต่อมาคือกรุงโตเกียว) เป็นเมืองหลวงของญี่ปุ่น

จากสถานีอูเอโนะไปทางทิศใต้ มีถนนอาเมยาโยโกะ  หรือเรียกสั้นๆว่า "อาเมโยโกะ"  เป็นถนนเชิงตลาดที่ร้านค้าทั้งของสดของแห้ง สินค้าต่าง ๆ รวมถึงสินค้าหนีภาษีขนาดทั้งสองข้างของถนน

แหล่งข้อมูลอื่น

 หอศิลปะตะวันตกแห่งชาติ (โตเกียว ญี่ปุ่น) 
 อัลบั้มภาพของย่านอูเอโนะและพิพิธภัณฑ์ในย่านนี้
# พระปรัศว์ (หมู่พระมหาปราสาท)
พระปรัศว์ ในกำแพงแก้วพระมหาปราสาท มี 2 พระปรัศว์ ดังนี้
 พระปรัศว์ซ้าย 

สร้างขึ้นในรัชกาลที่ 1 เป็นอาคารทรงไทยรูปสี่เหลี่ยมผืนผ้า ก่ออิฐถือปูนชั้นเดียว ยกพื้นสูง ตั้งอยู่ทางด้านซ้ายหรือทิศตะวันตกของพระที่นั่งพิมานรัตยา เป็นเรือนข้างตามแบบแผนพระมหามณเฑียร ตัวอาคารทอดยาวจากทิศเหนือไปใต้  มีบันไดทางขั้นทางทิศตะวันออกสองแห่ง ด้านในเป็นห้อง มีพระทวารสองบาน หลังคามุงกระเบื้องดินเผาเคลือบสี มีมุขลดสองชั้น ประดับช่อฟ้า ใบระกา หางหงส์ หน้าบันประดับปูนปั้นเป็นลายดอกพุดตาล บานพระทวารและพระบัญชรเขียนลายทอง เป็นลายนกไม้กระบวนจีน
 พระปรัศว์กลาง 

สร้างขั้นในรัชกาลที่ 5 เป็นอาคารทรงไทยรูปสี่เหลี่ยมผืนผ้า ก่ออิฐถือปูนชั้นเดียว ยกพื้นสูง เป็นเรือนข้างตามแบบแผนพระมหามณเฑียร ตัวอาคารทอดยาวจากทิศตะวันออกไปตะวันตก  มีบันไดทางขั้นฃสองแห่ง ด้านในเป็นห้อง มีพระทวารสองบาน หลังคามุงกระเบื้องดินเผาเคลือบสี มีมุขลดสองชั้น ประดับช่อฟ้า ใบระกา หางหงส์ หน้าบันประดับปูนปั้นเป็นลายดอกพุดตาลไม่ปิดทอง บานพระทวารและพระบัญชรเขียนลายทอง เป็นลายนกไม้กระบวนจีน
# หอศาสตราคม
หอศาสตราคม หรือ หอพระปริตร ตั้งอยู่ในกำแพงแก้วด้านทิศตะวันออกเฉียงเหนือของพระที่นั่งอมรินทรวินิจฉัย ตรงข้ามกับพระที่นั่งดุสิตาภิรมย์ รัชกาลที่ 1 โปรดเกล้าฯ ให้สร้างเห็นพระที่นั่งโถง ลักษณะเดียวกับพระที่นั่งดุสิตาภิรมย์ รัชกาลที่ 4 พระบาทสมเด็จพระจอมเกล้าเจ้าอยู่หัว โปรดเกล้าให้รื้อพระที่นั่งองค์เดิมแล้วสร้างหอศาสตราคม เพื่อให้พระสงฆ์ฝ่ายรามัญนิกาย ทำพิธีสวดพระพุทธมนต์สัตปริตรคาถาเสกน้ำพระพุทธมนต์ สำหรับสรงพระพักต์ และ น้ำสรง ตลอดทั่งประพรมรอบพระมหามณเฑียร ในอดีตเมื่อมีการศึกสงครามได้ประกอบพิธีปลุกเสกเครื่องรางของขลัง เพื่อมอบเป็นขวัญกำลังใจให้แก่ทหารในการรบ ด้วยเหตุนี้จึงเขียนลายเครื่องอาวุธโบราณ ไว้ที่บานประตูหน้าต่างทุกบาน 

รัชกาลที่ 4 รัชกาลที่ 5 รัชกาลที่ 6 และรัชกาลที่ 7 มีการสวดทำน้ำพระพุทธมนต์ถวายสรง และนิมนต์พระสงฆ์เข้าประพรมน้ำพระพุธมนต์รอบพระมหามณเฑียรทุกวัน ปัจจุบันนิมนต์พระสงฆ์สวดทำน้ำพระพุทธมนต์ และประพรมรอบพระมหามณเฑียรเฉพาะวันธรรมสวนะเท่านั้น ส่วนการถวายน้ำพระพุทธมนต์สำหรับสรง ยังคงถวายทุกวัน ตามโบราณราชประเพณี และเนื่องในโอกาสพระราชพิธีเฉลิมพระชนมพรรษา 4 ครั้ง ได้แก่ 5 รอบ 5 ธันวาคม 2530, 6 รอบ 5 ธันวาคม 2542, 80 พรรษา 5 ธันวาคม 2550 และ 7 รอบ 5 ธันวาคม 2554 หอศาสตราคมแห่งนี้ ใช้ในการประกอบพิธีพลีกรรมตักน้ำ และเสกน้ำพระพุทธมนต์ศักดิ์สิทธิ์ในกรุงเทพมหานคร ก่อนที่จะนำไปประกอบรัฐพิธีเสกทำน้ำพระพุทธมนต์ศักดิ์สิทธิ์ เพื่อทูลเกล้าทูลกระหม่อมถวายพระบาทสมเด็จพระเจ้าอยู่หัว ในพระราชพิธีเสด็จออกมหาสมาคมรับการถวายพระพรชัยมงคล เนื่องในโอกาสดังกล่าว

ลักษณะเป็นอาคารทรงไทย รูปสี่เหลี่ยมผืนผ้า ชั้นเดียว ยกพื้นสูง 1 เมตร 50 เซนติเมตร มีบันไดทางขึ้นทางด้านทิศตะวันตก หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ ลงรักประดับกระจก หน้าบันเป็นไม้จำหลักลายปิดทอง รูปเทวดาประทับยืนบนแท่น หัตถ์ขวาทรงตรี หัตถ์ซ้ายทรงพระขรรค์ มีลายกระหนกก้านขดเทพนม เป็นลายประกอบบนพื้นกระจกสี พระทวารมีซุ้มเรือนแก้วลายดอกเบญจมาศ ตัวบานเขียนลายน้ำทอง เป็นเครื่องราชกกุธภัณฑ์ เครื่องราชอิสริยาภรณ์ เครื่องประกอบพระบรมราชาอิสริยยศ พระแสงอัษฎาวุธ และพระแสงราชศัสตราวุธ ภายในแบ่งเป็น 2 ห้อง ห้องทางดานทิศเหนือ เป็นห้องสำหรับทำพิธีสวดพระพุทธมนต์ มีพระประธานองค์ใหญ่ที่มีโครงสร้างภายในสานด้วยไม้ไผ่ ในรายการแฟนพันธุ์แท้ 2006 ตอน พระพุทธรูป ที่ออกอากาศเมื่อวันที่ 5 พฤษภาคม 2549 และ 12 พฤษภาคม 2549 ได้มีการระบุชื่อพระพุทธรูปองค์ดังกล่าว มีชื่อว่า "พระพุทธปริตร" ห้องด้านทิศใต้เป็นห้องเก็บเครื่องเกี่ยวกับพิธี
# โอไดบะ
โอไดบะ  เป็นเกาะเทียมขนาดใหญ่ในอ่าวโตเกียว ประเทศญี่ปุ่น แรกเริ่ม โอไดบะสร้างขึ้นในคริสต์ทศวรรษ 1850 เพื่อประโยชน์ในการป้องกันประเทศ เมื่อเข้าสู่ปลายคริสต์ศตวรรษที่ 20 โอไดบะได้เติบโตอย่างรวดเร็วในฐานะเขตท่าเรือ จนถึงช่วงคริสต์ทศวรรษ 1990 โอไดบะได้กลายเป็นย่านการค้า ย่านพักอาศัย และนันทนาการที่ใหญ่โตแห่งหนึ่ง โอไดบะ กับมินาโตมิไร 21 ในนครโยโกฮามะ จังหวัดคานางาวะ เป็นเขตชายฝั่งที่มนุษย์สร้างขึ้นในเขตโตเกียวและปริมณฑลเพียง 2 แห่ง ที่สามารถเข้าถึงพื้นที่ริมน้ำได้โดยไม่ถูกปิดกั้นด้วยเขตอุตสาหกรรมหรือท่าเรือ นอกจากนี้ยังมีหาดทรายเทียมริมอ่าว ที่ทำเป็นสวนน้ำสำหรับว่ายน้ำได้ในเขตคานาซาวะของนครโยโกฮามะ ส่วนของโอไดบะก็มีหาดสำหรับเล่นน้ำได้อยู่ 1 แห่ง จากที่มีอยู่ทั้งหมด 2 แห่ง ซึ่งอยู่หน้าสวนสาธารณะคาไซริงไก  ข้าง ๆ โตเกียวดิสนีย์แลนด์หาดคาไซเป็นอีกหนึ่งสถานที่ให้บริการในสวนสาธารณะคาไซริงไก แบ่งออกเป็นสองส่วนใหญ่ ๆ ได้แก่ หาดฝั่งตะวันตก มีไว้ให้ผู้คนใช้พักผ่อนหย่อนใจ ส่วนหาดฝั่งตะวันออกจะสงวนไว้สำหรับนกและสัตว์ตามธรรมชาติ โดยจะมีจำกัดการเข้าถึงหาดในฝั่งนี้ 

ในทางการ ไดบะ  หมายถึงย่านหนึ่งในการพัฒนาเกาะในเขตมินาโตะBureau of Port and Harbor, Tokyo Metropolitan Government supplies a diagram to show the original area.  ผู้ว่าราชการมหานครโตเกียว ชินตาโร อิชิฮาระ เคยใช้คำว่า โอไดบะ ในการเรียกพื้นที่ทั้งหมดของใจกลางเมืองรองริมน้ำโตเกียว  ซึ่งรวมย่านอาริอาเกะกับอาโอมิในเขตโคโต และย่านฮิงาชิ-โยชิโอะในเขตชินางาวะ
# อัจฉรา ทองเทพ
อัจฉรา ทองเทพ  หรือชื่อใหม่ว่า  เมธิกาญจน์ ทองสมิทธิพัฒน์ (เกิด 23 ธันวาคม 2515)  มีชื่อเล่นว่า เอ๋  นักแสดงหญิงชาวไทยและเคยได้รับตำแหน่งรองอันดับ 1 มิสทีนไทยแลนด์ ปี 2535

ประวัติ
อัจฉรา ทองเทพ มีชื่อเล่นว่า เอ๋ เกิดเมื่อวันที่ 23 ธันวาคม พ.ศ. 2515 นักแสดงหญิงชาวไทย และเป็นนางเอกละครที่มีผลงานละครในแนวจักร ๆ วงศ์ ๆ ทางสถานีโทรทัศน์สีกองทัพบกช่อง 7 เป็นชาวตำบลเคร็ง อำเภอร่อนพิบูลย์ จังหวัดนครศรีธรรมราช เข้าวงการบันเทิงโดยการประกวดมิสทีนไทยแลนด์ ปี 2535  และได้รับตำแหน่งรองอันดับ 1 มิสทีนไทยแลนด์ ปี 2535 ซึ่งเป็นตำแหน่งที่มีความสำคัญรองลงมาจากมิสทีนไทยแลนด์ หลังจากนั้นได้เล่นละครอีกหลายเรื่อง เป็นนางเอกคู่ขวัญคู่กับ ปริญญา ปุ่นสกุล

เธอป่วยเป็นโรคเอสแอลอี (SLE) หรือโรคพุ่มพวง จึงออกจากวงการแสดงเพื่อไปรักษาสุขภาพ ในช่วงปี 2550 มีข่าวออกมาว่า เอ๋ อัจฉรา ทองเทพ ได้เสียชีวิตแล้ว เพราะโรคเอสแอลอีที่เธอป่วยอยู่"ช็อก!! อดีตนางงาม “เอ๋-อัจฉรา” เสียชีวิตแล้ว" ภายหลังเธอได้ออกมาโต้ข่าวของตัวเอง  ณ  ห้องกำแพงเพชร 2 โรงแรมโซฟิเทล เซ็นทรัล ลาดพร้าว  และบอกว่ายังไม่ได้เสียชีวิตอย่างที่เป็นข่าว"ดาราสาว "เอ๋-อัจฉรา" สยบข่าวลือ "ตาย""  และเมื่อวันที่ 12 มิถุนายน พ.ศ. 2557  เธอถูกนำส่งโรงพยาบาล พบว่าเป็นโรคเส้นเลือดหัวใจตีบเฉียบพลัน

ด้านชีวิตส่วนตัว เคยสมรสกับนายชาดา ไทยเศรษฐ์ สมาชิกสภาผู้แทนราษฎร จังหวัดอุทัยธานี สังกัดพรรคภูมิใจไทย เมื่อวันที่ 1 กรกฎาคม พ.ศ. 2544 ที่มัสยิดอำเภอพยุหะคีรี จังหวัดนครสวรรค์ และมีบุตรสาวด้วยกัน 1 คน  ชื่อ อัญญิกา ทองเทพ (ชื่อเล่น อัญ)
ปัจจุบันเธอได้หย่ากับนายชาดา ไทยเศรษฐ์และเปลี่ยนชื่อและนามสกุลเป็น เมธิกาญจน์ ทองสมิทธิพัฒน์
ปัจจุบันเธอประกอบธุรกิจส่วนตัวเกี่ยวกับก่อสร้าง และเครื่องสำอาง ล่าสุดเตรียมเปิดค่ายมวยอัจฉรา และกลับมารับงานละครเรื่องอำแดงเหมือนกับนายริด ในปี พ.ศ. 2555

ผลงาน
 ละครโทรทัศน์ 
 พ.ศ.  เรื่อง  รับบท  ออกอากาศ 2537  ปลาบู่ทอง เอื้อย / อ้าย(รับบทฝาแฝด)  ช่อง 7 ละครสั้น "ปากกาทอง" ตอน "ดับไฟแค้น" 2538  วิมานสลัม เกราะเพชรเจ็ดสี (รับเชิญ) ภูตพิศวาส สายพิณ วัยรุ่นสุดหรรษา  ช่อง 3 2539  มาหยารัศมี ชุติมา ดอกแก้ว แม่ช้อย  ช่อง 7 มณีนพเก้า เทพีหยั่งรู้ 2540  ซอสามสาย  ช่อง 3 2541  เมียแต่ง พิมพ์กมล (จิ๊บ) กรงเกียรติยศ อลิศ จำเลยรัก ใจดี  ช่อง 7 2542  รักไร้พรมแดน แก้วกินรี (รับเชิญ) มะปรางข้างรั้ว แสงโสม มือปืน แสง  ช่อง 3 ตำรับรัก แหวน 2544  กำนันหญิง แววหวาน  ช่อง 7 2552  ไฟรักอสูร คุณหญิงตาบทิพย์ พัชราภรณ์ (แม่บุญธรรมน้ำตาล)  ช่อง 3 2553  สามหัวใจ พวงแก้ว 2557  รถไฟ เรือเมล์ ลิเก กองถ่าย เจ๊ชมพู่ 2560  หมอเทวดา ติ๋ม  ช่อง 3 SD 2562  ขวานฟ้าหน้าดำ พระมเหสีบุษบง  ช่อง 7 ขิงก็รา ข่าก็แรง แม่ชีสุดา มนตร์กาลบันดาลรัก ทรรศิกา

ภาพยนตร์
 2557 -  ขรัวโต อมตะเถระกรุงรัตนโกสินทร์

รางวัล
 รองอันดับ 1 มิสทีนไทยแลนด์ ปี 1992
# กองทัพคันโต
กองทัพคันโต  หรือ กองทัพกวันตง (gwandong-gun; , ความหมาย: "กองทัพประตูตะวันออก") คือกลุ่มกองทัพของกองทัพบกจักรวรรดิญี่ปุ่นในช่วงต้นคริสต์ศตวรรษที่ 20 นับเป็นกองกำลังที่ใหญ่ที่สุดและทรงเกียรติที่สุดของกองทัพจักรวรรดิ นายทหารหลายนายจากหน่วยนี้ เช่น เสนาธิการทหารเซย์ชิโร อิทะงะกิ หรือ พลเอกฮิเดกิ โตโจ ต่างได้ดำรงตำแหน่งระดับสูงทั้งในราชการทหารและรัฐบาลพลเรือนของญี่ปุ่น อนึ่ง กองทัพคันโตยังเป็นหน่วยที่มีส่วนรับผิดชอบอย่างยิ่งในการก่อตั้งจักรวรรดิแมนจูกัว อันเป็นรัฐหุ่นเชิดภายใต้การยึดครองของญี่ปุ่น

 รายนามผู้บังคับบัญชา 
 ผู้บัญชาการกองทัพคันโต 
  ชื่อ  เริ่มวาระ  สิ้นสุดวาระ 1  พลเอก อิจิโระ ทาจิบาระ  12 เมษายน 1919  6 January 1921 2  พลเอก มิซาโอ คาวาอิ  6 January 1921  10 พฤษภาคม 1922 3  พลเอก ชิโนบุ โอโนะ  10 พฤษภาคม 1922  10 ตุลาคม 1923 4  พลเอก โยชิโนริ ชิราคาวะ  10 ตุลาคม 1923  28 กรกฎาคม 1926 5  จอมพล บารอน โนบุโยชิ มุโตะ  28 กรกฎาคม 1926  26 สิงหาคม 1927 6  พลเอก โชทาโร มุราโอกะ  26 สิงหาคม 1927  1 กรกฎาคม 1929 7  พลเอก เออิทาโร ฮาตะ  1 กรกฎาคม 1929  31 พฤษภาคม 1930 8  พลเอก ทาคาชิ ฮิชิคาริ  3 มิถุนายน 1930  1 สิงหาคม 1931 9  พลเอก ชิเงรุ ฮนโจ  1 สิงหาคม 1931  8 สิงหาคม 1932 10  จอมพล บารอน โนบุโยชิ มุโตะ  8 สิงหาคม 1932  27 กรกฎาคม 1933 11  พลเอก ทาคาชิ ฮิชิคาริ  29 กรกฎาคม 1933  10 ธันวาคม 1934 12  พลเอก จิโระ มินามิ  10 ธันวาคม 1934  6 มีนาคม 1936 13  พลเอก เคนคิจิ อุเอดะ  6 มีนาคม 1936  7 กันยายน 1939 14  พลเอก โยชิจิโระ อุเมซุ  7 กันยายน 1939  18 กรกฎาคม 1944 14  พลเอก โอะโตะโซ ยะมะดะ  18 กรกฎาคม 1944  11 สิงหาคม 1945

 เสนาธิการกองทัพคันโต 
  ชื่อ  เริ่มวาระ  สิ้นสุดวาระ 1  พลโท มะตะสุเกะ ฮามาโมะ  12 เมษายน 1919  11 มีนาคม 1921 2  พลโท คายะ ฟุกุฮะระ  11 มีนาคม 1921  6 สิงหาคม 1923 3  พลโท คาวาดะ อาคิจิ  6 สิงหาคม 1923  2 ธันวาคม 1925 4  พลตรี ซึเนะ ไซโต  2 ธันวาคม 1925  10 สิงหาคม 1928 5  พลโท โคจิ มิยาเกะ  10 สิงหาคม 1928  8 สิงหาคม 1932 6  พลเอก คุนิอากิ โคอิโสะ  8 สิงหาคม 1932  5 มีนาคม 1934 7  พลเอก จูโซ นิชิโอ  5 มีนาคม 1934  23 มีนาคม 1936 8  พลเอก เซย์ชิโร อิตางะกิ  23 มีนาคม 1936  1 มีนาคม 1937 9  พลเอก ฮิเดกิ โตโจ  1 มีนาคม 1937  30 พฤษภาคม 1938 10  พลโท เรนสุเกะ อิโซไก  18 มิถุนายน 1938  7 กันยายน 1939 11  พลโท โจ อิอิมุระ  7 กันยายน 1939  22 ตุลาคม 1940 12  พลเอก เฮย์ทาโร คิมุระ  22 ตุลาคม 1940  10 เมษายน 1941 13  พลเอก เทย์อิจิ โยชิโมโตะ  10 เมษายน 1941  1 สิงหาคม 1942 14  พลโท ยูกิโอะ คาซาฮาระ  1 สิงหาคม 1942  7 เมษายน 1945 15  พลโท ฮฺโคซาบุโร ฮาตะ  7 เมษายน 1945  11 สิงหาคม 1945
# ฮาร์ลาน โคเบน
ฮาร์ลาน โคเบน (เกิด 4 มกราคม ค.ศ. 1962) เป็นนักเขียนนวนิยายแนวลึกลับระทึกขวัญชาวอเมริกัน หนังสือของเขามักเกี่ยวข้องกับเรื่องราวในอดีต ปมปริศนาต่าง ๆ และมักมีการหักมุมในตอนท้าย ฉากดำเนินเรื่องส่วนใหญ่มักตั้งอยู่ในนครนิวยอร์กและนิวเจอร์ซีย์ โคเบนเริ่มรู้ตัวว่าสนใจการเขียนหนังสือตอนอยู่ปี 4 หนังสือเล่มแรกที่ได้รับการตีพิมพ์นั้นตอนอายุได้ 26 ปี

โคเบนเกิดในครอบครัวชาวยิวในนวร์ก นิวเจอร์ซีย์ เติบโตและเล่าเรียนในลิฟวิงสตัน ขณะศึกษารัฐศาสตร์อยู่ที่วิทยาลัยแอมเฮิสต์ เขาเข้าร่วมเป็นสมาชิกของสมาคมไฟ อัปซิลอน (Psi Upsilon fraternity) ร่วมกับนักเขียนชาวอเมริกันอีกท่านคือ แดน บราวน์ หลังจากสำเร็จการศึกษา เขาทำงานในอุตสาหกรรมท่องเที่ยวที่มีครอบครัวของเขาเป็นเจ้าของ

ปัจจุบันฮาร์ลาน โคเบนพำนักอยู่เมืองริดจ์วูด รัฐนิวเจอร์ซีย์ กับแอนน์ แอมสตรอง-โคเบน ภรรยาของเขาที่เป็นกุมารแพทย์ กับบุตรอีก 4 คน

ในเดือนเมษายน 2016 ซีรีส์โทรทัศน์ The Five ที่โคเบนเป็นผู้จัดครั้งแรกออกฉายที่ช่องสกาย 1The Five (TV Series 2016–) - IMDb

 ผลงาน 

 ชุด Myron Bolitar 

 Deal Breaker แปลในชื่อ หลง
 Drop Shot แปลในชื่อ กลลวง
 Fade Away แปลในชื่อ เล่ห์
 Back Spin แปลในชื่อ แค้น
 One False Move แปลในชื่อ พลาด
 The Final Detail แปลในชื่อ ซ้อน
 Darkest Fear แปลในชื่อ ลับ
 Promise Me แปลในชื่อ สัญญา
 Long Lost แปลในชื่อ แลก
 Live Wire แปลในชื่อ หลอก
 Home แปลในชื่อ ย้อนคืน

 ชุด Mickey Bolitar 

 Shelter แปลในชื่อ ผีเสื้อแห่งความลับ
 Seconds Away แปลในชื่อ เฉียด
 Found แปลในชื่อ พบ

 เล่มเดี่ยว 
 Play Dead แปลในชื่อ แกล้ง
 Miracle Cure แปลในชื่อ เฉือน
 Tell No One แปลในชื่อ อย่าบอกใคร
 Gone for Good  แปลในชื่อ หาย
 No Second Chance แปลในชื่อ โอกาสสุดท้าย
 Just One Look แปลในชื่อ อย่ามอง
 The Innocent แปลในชื่อ ไม่รู้
 The Woods แปลในชื่อ พราง
 Hold Tight  แปลในชื่อ อย่าเผลอ
 Caught แปลในชื่อ คืน
 Stay Close แปลในชื่อ ซ่อน
 Six Years แปลในชื่อ สาบสูญ
 Missing You แปลในชื่อ ลวง
 The Stranger แปลในชื่อ แฉ
 Fool Me Once แปลในชื่อ อย่าหลอกกัน 
 Don't Let Go แปลในชื่อ อย่าปล่อย 
 Run Away แปลในชื่อ หนี
 Win แปลในชื่อ วิน
# เหนือคนสุดขอบโลก
เหนือคนสุดขอบโลก  เป็นภาพยนตร์ที่ฉายใน ปี พ.ศ. 2547 นำแสดงโดย สัญชัย ทัตต์ พิปาษา พาสุ และ สุนีล เศฏฏี เรื่องย่อ คือ เรื่องราวเกี่ยวกับอดีตที่ผ่านมาเมื่อทีมสำรวจโบราณคดีขุดพบรูปปั้นราพณาสูร (ทศกัณฐ์) ทำให้ภูริยาหัวหน้าของคนงานถูกมนต์ของยักษ์ครอบงำให้พบกับรุทรักษ์ที่เป็นที่เก็บเวทมนตร์ของยักษ์ในสมัยพณาสูร ครองกรุงลงกา ภูริยา ฆ่าทุกคนที่นั่นตายแล้วเขาก็เข้าสู่เมืองและร่ายเวทมนตร์สร้างความปั่นป่วนให้เกิดขึ้นในเมืองใหญ่ ด็อกเตอร์กายาตรี เป็นนักวิทยาศาสตร์เดินทางมาทำงานวิจัยในเรื่องการใช้พลังจิตและเวทมนตร์ เธอพบวรุณที่กำลังใช้พลังจิตในการรักษาคนไข้ จึงขอทำวิจัย แต่กล้วเหตุการณ์กลับนำพาให้เธอกับวรุณต้องพากันไปหาพ่อของวรุณ ซึ่งเป็นพราหมณ์เพื่อให้วิเคราะห์เสียงที่คนไข้พูด ภูริยาตามมาฆ่าพ่อของวรุณตาย วรุณและกายาตรีสืบ แต่สุดท้าย ภูริยา ก็ตายด้วย น้ำมือ ของวรุณ
# ไชยยศ สะสมทรัพย์
ไชยยศ สะสมทรัพย์ (เกิด 5 ธันวาคม พ.ศ. 2493) อดีตรัฐมนตรีช่วยว่าการกระทรวงพาณิชย์ อดีตรัฐมนตรีประจำสำนักนายกรัฐมนตรี ในรัฐบาลรัฐบาลชวน หลีกภัย และอดีตรัฐมนตรีช่วยว่าการกระทรวงการคลัง ในรัฐบาลทักษิณ ชินวัตร

 ประวัติ 
ไชยยศ สะสมทรัพย์ เกิดเมื่อวันที่  4 ธันวาคม พ.ศ. 2492 ที่ตำบลหนองปากโลง อำเภอเมือง จังหวัดนครปฐม เป็นบุตรของนายประเสริฐ และนางสุนีย์ สะสมทรัพย์ เป็นพี่น้องกับนายเผดิมชัย สะสมทรัพย์ นายไชยา สะสมทรัพย์ และนายอนุชา สะสมทรัพย์ สำเร็จการศึกษาจากโรงเรียนอำนวยศิลป์ และระดับปริญญาตรี ด้านการบริหารธุรกิจ จากมหาวิทยาลัยเซนต์หลุย  เมื่อปี พ.ศ. 2517

สมรสกับนางชลชินี สะสมทรัพย์ (เตชะไพบูลย์) พี่สาวของพรเทพ เตชะไพบูลย์ มีธิดา 1 คน บุตร 2 คน

 การทำงาน 
ไชยยศ สะสมทรัพย์ เป็นสมาชิกสภาผู้แทนราษฎร จังหวัดนครปฐม เคยทำงานการเมืองในสังกัดพรรคก้าวหน้า โดยรับตำแหน่งเป็นเลขาธิการพรรค และรองหัวหน้าพรรค ต่อมาจึงได้ย้ายมาเป็นเลขาธิการพรรคเอกภาพ และรับตำแหน่งรัฐมนตรีช่วยว่าการกระทรวงพาณิชย์พระบรมราชโองการ ประกาศ แต่งตั้งรัฐมนตรี (จำนวน ๔๘ ราย) เป็นการรับตำแหน่งรัฐมนตรีครั้งแรกของนายไชยยศ สะสมทรัพย์

จากนั้นในปี พ.ศ. 2538 ไชยยศ สะสมทรัพย์ ก้าวสู่ตำแหน่งหัวหน้าพรรคเอกภาพ และเป็นรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย ในปี พ.ศ. 2540 ต่อมาได้ย้ายมาสังกัดพรรคไทยรักไทย และได้รับตำแหน่งรัฐมนตรีช่วยว่าการกระทรวงการคลังพระบรมราชโองการ ประกาศ แต่งตั้งรัฐมนตรี จนถึงการรัฐประหารในประเทศไทย พ.ศ. 2549

ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๒, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๕, ๓ ธันวาคม ๒๕๓๗
# อินทรีผยอง
อินทรีผยอง เป็นภาพยนตร์ไทย ในปี พ.ศ. 2531 สร้างจากบทประพันธ์ของ เศก ดุสิต เรื่องอินทรีแดง กำกับโดย ก้อง กังวาน และเขียนบทโดย เสกสรร บรรจงศิริ เป็นภาพยนตร์ที่อิงจากนวนิยายอินทรีแดง ตอน อินทรีผยอง

มีเนื้อเรื่องเกี่ยวกับลูกสาวของอินทรีแดงผู้ล่วงลับที่ชื่อ ราณี (จารุณี สุขสวัสดิ์) ที่เพิ่งเรียนจบมาจากต่างประเทศและกลับมาเห็นสภาพบ้านเมืองที่โจรผู้ร้ายเหิมเกริมเพราะเศรษฐกิจที่ตกต่ำ จึงตัดสินใจใส่หน้ากากและชุดเป็นอินทรีแดงต่อจากพ่อ ตามแกะรอยขบวนการค้าเฮโรอีนของเสี่ยโสภณ (ครรชิต ขวัญประชา) ผู้เคยปลอมเป็นอินทรีแดงในอินทรีทอง พร้อมหักเหลี่ยมเฉือนคมและหนีการตามล่าของสารวัตรเดชา (สรพงศ์ ชาตรี) และหมวดสาว อุมา
# จอมยุทธ์โรตี บี้แดนมังกร
จอมยุทธ์โรตี บี้แดนมังกร  เป็นภาพยนตร์อินเดีย นำแสดงโดย อักษัย กุมาร, ทีปิกา ปาทุโกณ, มิถุน จักรบดี หลิว เจียฮุย  และรัณวีร์ โศรี เป็นภาพยนตร์ที่ออกฉายในสหรัฐอเมริกาและร่วมสร้างโดยวอร์เนอร์บราเธอร์ส เป็นภาพยนตร์บอลลีวูดเรื่องที่ 3 ที่ร่วมสร้างและจัดจำหน่ายโดยสตูดิโอใหญ่ในฮอลลีวูด ถัดจากเรื่อง  Saawariya (2007) และภาพยนตร์แอนิเมชันของวอลต์ดิสนีย์พิกเจอส์เรื่อง Roadside Romeo (2008) Chhabra, Aseem, "From Bollywood to Chinatown: Warner Bros. teams with India for 'Chandni Chowk' martial-arts musical" , Film Journal International, 14 January 2009 และถือเป็นภาพยนตร์ภาษาฮินดีเรื่องแรกของค่ายวอร์เนอร์บราเธอร์สพิกเจอร์สCC2C Warner Bros. First Hindi Movie

ภาพยนตร์เป็นเรื่องของหนุ่มชาวอินเดียที่เป็นพ่อครัวอยู่ที่จันทนีจาวก์ในเดลี ถูกเข้าใจผิดว่าเป็นนักรบจีนโบราณกลับชาติมาเกิด ซึ่งทำให้เขาต้องเดินทางไปยังแดนมังกรในฐานะจอมยุทธผู้ยิ่งใหญ่